Potgooi - Nuus & Weer 6 Mei 2019 - NETRADIOSA
06/05/2019 Corrie Slabbert Nuus, Potgooi/Podcast 0
Die gedeeltelike lening van R7 miljard wat deur Sjina uitbetaal moes word aan Eskom, is klaarblyklik nie gedoen nie uit vrese dat die geld gebruik sou word om salarisse te betaal. Die kommer is glo uitgespreek dat Eskom diesel sou koop en die dag-tot-dag verpligtinge daarmee sou nakom. Sjina het ‘n R33 miljard as lening beloof met die veronderstelling dat die fondse gebruik word om Kusile en Medupi kragstasies te voltooi. Eskom is nou in diep waters weens die toestand van hul huidige kragstasies wat nie in stand gehou is nie, terwyl die nuwe kragstasies nie funksioneer soos verwag is nie. Om die twee nuwe kragsentrale te hersien tot wat dit moes wees, gaan miljarde Rand kos, en indien die Sjinese nie sekerheid het dat die lening daarvoor aangewend sal word nie, sal dit nie uitbetaal word nie.
Dit blyk dat die land en spesifiek Transvaal gespaar is van verdere probleme in die onderwys sektor met die bedanking van Panyaza Lesufi as die LUK van onderwys. Sy termyn was gekenmerk deur blatante aanvalle op Afrikaans sprekende skole en hul taal- en toelatings beleid. Opvoedkundiges sê die provinsie is baie beter daaraan toe met sy vertrek. Politieke ontleders vra of hy nie ‘n pos by Ramaphosa gaan ontvang na die verkiesing nie?.Die onderwys in Suid-Afrika se openbare skole is in ’n haglike posisie, en ’n baie sterk en goed gekwalifiseerde span is nodig om die onderwys reg te ruk, maar die vooruitsigte lyk nie goed nie, en daarom in privaatskole die enigste oplossing.
Terwyl miljoene onwettige uit Afrika lande reeds in Suid Afrika is wil die ANC president van die land alle grense in Afrika “oopgooi”.Hy reken dit is om toerisme te bevorder aangesien visum vereistes voorkom dat toeriste uit Afrika die land besoek. Sy onkunde rondom toerisme syfers en diegene wat die land besoek is duidelik as daar gekyk word na watter lande se toeriste werklik Suid Afrika besoek en geld hier spandeer. Europa en die VSA is van die lande wat toeriste oplewer wat werklik die land besoek en geld hier spandeer tydens die vakansies.
Die Afrikane stroom die land binne om hier te kom teer op die voorspoed van ander, se led van die opposisie, maar dit maak glo geen indruk op die president nie.
Die Mededingingskommissie het die oorname van Merchantile Bank deur Capitec Bank goedgekeur sonder enige voorwaarde. Dit beteken dat Capitec nou ook die besigheids bank mark betree. Die oorname het Capitec R3,2 miljard gekos.
Ondersoek word gedoen na inligting verkry is dat Eskom meer as R47 miljard spandeer het aan diesel om die ligte aan te hou. Eskom weier om die name bekend te maak weens “vertroulike” klousules in die ooreenkomste, maar bewerings word gemaak dat ‘n tandarts, ‘n skoonheid deskundige en “iemand” vanuit ‘n kopieë en druk bedryf in Johannesburg van die verskaffers was.
Die staking deur munisipale werkers in Durban en die gepaardgaande vernielsug van die werkers het eiendoms beskadiging van R3,5 miljoen te weeg gebring.
Berigte die naweek toon dat ‘n maatskappy aan wie tenders ter waarde van miljoene rand toegeken, gepaard gaan met ’n “bonusse” aan Jessie Duarte, die ANC se adjunk-generaal se seun en familie lede. Die bonusse het glo verseker dat tenders by staats entiteite verseker is ter waarde van miljoene rande.
Geregistreerde kiesers wat nie komende Woensdag in die algemene verkiesing kan gaan stem nie, sal vandag en môre landwyd spesiale stemme kan uitbring, indien hulle vooraf daarvoor geregistreer het. Verkiesingsbeamptes sal by stemlokale ontplooi wees wat om negeuur soggens open en weer om vyfuur die middag sluit. Kiesers wat weens fisiese redes nie by stemlokale kan gaan stem nie, sal tuis besoek word. Die grootste aantal spesiale stemme sal in die Oos-Kaap uitgebring word.
Wetstoepassers in Kaapstad het bykomende magte ontvang om die veiligheid van gemeenskappe in die Metrogebied te verseker. Die Burgemeesterskomiteelid vir Veiligheid en Sekuriteit, J.P Smith, sê wetstoepassers van die stadsraad kan nou mense in hegtenis neem vir die verskaffing, besit en verspreiding van alkohol asook alle verkeersverwante oortredings. Hy sê daar is reeds van 2016 af pogings aangewend om die magte van munisipale wetstoepassers uit te brei.
Die eienaars van ‘n aanleg- en masjienverhuringsmaatskappy in Montclair in Durban, sê tussen 80 en 90 van hul voertuie is beskadig nadat die wal van ‘n opgaardam in Mobeni in die suide van stad meegegee het. Dit het omvattende skade aan aangrensende eiendom aangerig. Talle paaie langs die Higginson-hoofweg moes ook gesluit word. Die eienaar van die onderneming, Collin Naidoo, sê dit gaan lank neem om die skade te herstel. Hy sê hulle is in gesprek met hul versekeringsmaatskappy oor ‘n oplossing.
Warmbad – Gedeeltelik bewolk en warm met ‘n Min 14 Max 28
Nelspruit – Gedeeltelik bewolk en baie warm met ‘n Min 16 Max 33
Pretoria – Gedeeltelik bewolk en baie warm met ‘n Min 18 Max 29
Johannesburg – Gedeeltelik bewolk en warm met ‘n Min 16 Max 26
Vereeniging – Gedeeltelik bewolk en warm met ‘n Min 15 Max 28
Rustenburg – Gedeeltelik bewolk en warm met ‘n Min 15 Max 27
Bloemfontein – Gedeeltelik bewolk en warm met ‘n Min 14 Max 25
Durban – Gedeeltelik bewolk en warm met matige tot swaar reën plek plek met ‘n Min 22 Max 27
Oos-London – Bewolk met ligte reën met ‘n Min 13 Max 21
Upington – Gedeeltelik bewolk en baie warm met ‘n Min 20 Max 33
Kaapstad – Gedeeltelik bewolk met ‘n Min 16 Max 23
Port Elizabeth – Gedeeltelik bewolk met met matige tot swaar reën met ‘n Min 14 Max 19
Sutherland – Gedeeltelik bewolk en koud in die oggend en later ‘n bietjie warmer met ‘n Min 11 Max 24
Indien jy jou droom wil waarmaak om jou stem oor die radio wil hoor Bedryf jy jou eie besigheid? Het jy n interresante stokperdtjie, hou daarvan om te kook of bak, of droom jy daarvan om n omroeper te wees? Hier is jou kans. Kontak my en ek help jou om jou eie program op Radio te begin.